钦定古今图书集成/历象汇编/岁功典/第011卷 > 《风俗通义》 > 《杀狗磔邑四门》
## 钦定古今图书集成/历象汇编/岁功典/第011卷 > 《风俗通义》 > 《杀狗磔邑四门》

谨按《月令》：“九门磔禳，以毕春气。”盖天子之门，十有二
门。东方三门，生气之门也。不欲使死物见于生门，故
独于九门杀犬磔。禳大者金畜，禳者，却也，抑金使不
害春之时所生，令万物遂成其性，火当受而长之，故
曰：“以毕春气。”功成而退，木行终也。